Αντιλήψεις των Σχολικών Συμβούλων Γενικής και Ειδικής Αγωγής ως προς την ένταξη των μαθητών με Ειδικές Εκπαιδευτικές Ανάγκες και αναπηρία στα σχολεία της γενικής εκπαίδευσης
Creators: name: Ράμμου, Αικατερίνη Γεωργίου
Publisher: name: Aristotle University of Thessaloniki
Year: 2018
Subjects: Ένταξη
Μαθητές/τριες με ειδικές εκπαιδευτικές ανάγκες και αναπηρία
Σχολικοί Σύμβουλοι
Ιnclusive education
students with special education needs and disability
Perception of school Leaders

description: Οι σχολικοί σύμβουλοι (Σ.Σ) συμβάλλουν με το θεσμικό τους ρόλο στην εφαρμογή, υποστήριξη και προώθηση των εκπαιδευτικών μεταρρυθμίσεων, καθώς και στον τρόπο που διαμορφώνονται πρακτικές που προωθούν ή αντίστοιχα εμποδίζουν την ενταξιακή διαδικασία. Σκοπός της παρούσας μελέτης ήταν η διερεύνηση των αντιλήψεων των Σ.Σ γενικής και ειδικής αγωγής ως προς την ένταξη των μαθητών/τριών με Ειδικές Εκπαιδευτικές Ανάγκες (Ε.Ε.Α) και αναπηρία στα σχολεία της γενικής εκπαίδευσης. Στην παρούσα μελέτη διερευνήθηκαν οι απόψεις δεκατεσσάρων (14) Σ.Σ γενικής και ειδικής αγωγής Πρωτ/θμιας και Δευτερ/θμιας εκπαίδευσης που υπηρετούν στο τρέχον ακαδημαϊκό έτος, στις περιφέρειες Κεντρικής, Δυτικής και Ανατολικής Μακεδονίας και Θράκης καθώς και στην περιφέρεια Αττικής. Ως εργαλείο αξιολόγησης που χρησιμοποιήθηκε στην παρούσα έρευνα ήταν η δομημένη συνέντευξη. Οι συμμετέχοντες απάντησαν σε 35 ερωτήσεις οι οποίες ομαδοποιήθηκαν σε επτά επιμέρους άξονες. Οι εν λόγω άξονες περιλάμβαναν ερωτήσεις σχετικές με: α) τις προσωπικές απόψεις για τη σχολική ένταξη β) τη νομοθεσία και το εκπαιδευτικό σύστημα γ) την εν γένη επιμόρφωση τους δ) τον θεσμικό τους ρόλο στην ενταξιακή διαδικασία ε) ζητήματα συνεργασίας με φορείς ειδικής αγωγής στ) θέσεις για την αποτελεσματικότητά της ενταξιακής εκπαίδευσης, ζ) προοπτικές της ενταξιακής εκπαίδευσης για το μέλλον. Για την ανάλυση των αποτελεσμάτων χρησιμοποιήθηκε η ποιοτική ανάλυση των απαντήσεών. Τα αποτελέσματα της μελέτης έδειξαν ότι οι Σ.Σ γενικής και ειδικής αγωγής τείνουν να αντιμετωπίζουν θετικά την ενταξιακή εκπαίδευση και αναγνωρίζουν τα οφέλη που μπορεί να φέρει στους μαθητές με ΕΕΑ και αναπηρία. Οι βασικοί δε παράγοντες που κατά την άποψη των ΣΣ επηρεάζουν την εφαρμογή της ενταξιακής εκπαίδευσης είναι: η έγκυρη διάγνωση, ο βαθμός της αναπηρίας των μαθητών, η γόνιμη συνεργασία των φορέων της ειδικής αγωγής, η σημαντικότητα της επιμόρφωσης των εκπαιδευτικών καθώς και η ύπαρξη κατάλληλης υλικοτεχνικής υποδομής. Η έρευνα αναδεικνύει πολύτιμα στοιχεία που μπορούν να βοηθήσουν τους εκπαιδευτικούς και τους θεσμικούς παράγοντες στην προώθηση της ενταξιακής διαδικασίας. Υπογραμμίζεται η ανάγκη για περεταίρω μελέτη των αντιλήψεων των Σ.Σ όλων των βαθμίδων και ειδικοτήτων της εκπαίδευσης
description: The aim of the present study was the investigation of the perceptions of the Leaders of general and special education schools towards the inclusion of the students with Special Educational Needs or disabilities. Fourteen School Leaders of general and special education of Primary and Secondary level were investigated. The methodology used was this of semi-structured interviews. The participants answered to 35 questions which were grouped in seven sub-scales: a) questions related to personal opinions on inclusion, b) legislation and the educational system, c) teacher’s education, d) questions related to the role of the school leaders in the inclusive education, e) the degree of collaboration with special education bodies, f) views regarding the implementation of the inclusive education, g) perspectives on the future of the inclusive education. The statistical analysis used was the qualitative analysis. The results revealed positive perceptions and the leaders recognize the benefits of inclusive education in the student’s lives. More specifically the factors which contributing most was: the early diagnosis, the degree of student’s disability or Special Education Needs, the fruitful cooperation between the special education parts, the importance of teacher training and the necessary infrastructure. The research highlights valuable elements that can help teachers to promote the inclusion process. Emphasis is placed on the need to further study the perceptions of school leaders at all levels and specialties of education